رئيس مجلس النواب التونسي وزعيم حركة النهضة الاسلامية راشد الغنوشي ولى كيدخل فبلادنا. كيدخل فقرارات بلادنا. بعد صفقة اعلان امريكا على مغربية الصحراء مقابل عودة العلاقات مع اسرائيل٬ ناض هاد السيد اللي خرج على تونس كيقول باللي قرار تطبيع العلاقات بين الرباط واسرائيل “خروج على الإجماع العربي”. اييه قالها لجريدة “الصباح” التونسية. هاد الاسلامي الداعم للتطرف فبلادو واللي وصلها =اي بلادو= لوضعية صعيبة٬ ولى كيسبنا. قال باللي تصدم “من ھذه الخطوة التي خرجت عن الإجماع العربي بما عبرت عنه المبادرة العربية”. يا سيدي حنا امازيغ فينا وانت مالك. سوقك. حل مشاكل بلادك. هادوك اللي فاسرائيل مغاربة من حقهم يرجعو لبلادهم. دخولهم ما عمرو كان ممنوع. ديها فالجهة اللي ضاراك 
الغنوشي اللي خرج على تونس كيدخل فامورنا بحقارة: تطبيع المغرب مع اسرائيل خروج على الاجماع العربي